Płaczki princa Ruperta to je miano kropli zuōnaczonych ze gorkigo glasu wciepanego do zimnyj wody. Wuōnczas warstwa glasu s wiyrchu zastygo fest gibko, inakszy kej we postrzodku, kaj glas zastygo po lekuśku. Płaczki princa Ruperta sōm podane na kijanki lebo plymniki, bestōż co majōm duge szwance. We "gowa" płaczkōw idzie klupać motkym, dować pod presa atp., a niy idzie ji strzaskać. Nale kej ino sie ubije "szwanc", gowa płaczkōw rozsypuje sie na floki a pulwer (niy bydzie szplitrōw). Je tak skiż tego, co skuli roztomajtygo czasu studzynio we warstwach płaczki je uōna fest nasztramowano, a uōna potencjalno ynergijo idzie uwolnić we kinetyczno, bez strzaskaniy szwanca kery niy je na szlagi ôdporny. Płaczki princa Ruperta sōm znōme ôd XVII stolecio ze Meklymburgiji a Niiderlandōw. Princ Ryński Rupert uōnych niy ôddeknōł, nale uōn piyrsze je prziwiōz do Ynglandu a skiż tego we ynglickogodkowych krejach sōm znōme pode uōnygo mianym. Artikel we serwisie "Popular Science" (we angelskij godce)